
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2903 

29 Οκτωβρίου 2014 


ΑΠΟΦΑΣΕΙ Σ 

Αριθμ. απόφ. 572/2014 

Έγκριση του Επιτρεπόμενου Εσόδου για τη Ρυθμιστι¬ 
κή Περίοδο 2015-2017, καθώς και του Απαιτούμενου 
Εσόδου για το 2015, του Διαχειριστή του Ελληνι¬ 
κού Συστήματος Μεταφοράς Ηλεκτρικής Ενέργει¬ 
ας (ΕΣΜΗΕ). 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Τακτική συνεδρίαση την 9η Οκτωβρίου 2014) 

Λαμβάνοντας υπόψη: 

1. Τις διατάξεις του ν. 4001/2011 (ΦΕΚ Α' 179) όπως 
ισχύει και ειδικότερα τις διατάξεις των άρθρων 15, 94, 
96,108,140 και 141. 

2. Τις διατάξεις του Κώδικα Διαχείρισης του Ελληνικού 
Συστήματος Μεταφοράς Ηλεκτρικής Ενέργειας (ΦΕΚ Β' 
103/31.01.2012, εφεξής ΚΔΕΣΜΗΕ) όπως ισχύει και ιδίως 
τα άρθρα 229, 237, 238 και το Κεφάλαιο 59. 

3. Την υπ’ αριθμ. 340/19.06.2014 απόφαση ΡΑΕ «Με¬ 
θοδολογία υπολογισμού Απαιτούμενου Εσόδου του 
Διαχειριστή του Ελληνικού Συστήματος Μεταφοράς 
Ηλεκτρικής Ενέργειας» (ΦΕΚ Β' 1778/30.06.2014). 

4. Το εγκεκριμένο Δεκαετές Πρόγραμμα Ανάπτυξης 
(εφεξής «ΔΠΑ») του Ελληνικού Συστήματος Μεταφο¬ 
ράς Ηλεκτρικής Ενέργειας (ΕΣΜΗΕ), περιόδου 2014-2023 
(ΦΕΚ Β' 556/05.03.2014). 

5. Το από 02.06.2014, υπό έγκριση, Δεκαετές Πρόγραμ¬ 
μα Ανάπτυξης περιόδου 2015-2024 (1-184556/02.06.2014). 

6. Την υπ’ αριθμ. 155/07.03.2012 απόφαση ΡΑΕ «Τρο¬ 
ποποίηση της απόφασης ΡΑΕ 904/2011 σχετικά με την 
εφαρμογή της διάταξης του άρθρου 272 του Κώδικα Δι¬ 
αχείρισης του Συστήματος και Συναλλαγών Ηλεκτρικής 
Ενέργειας (ΦΕΚ Β' 655/17.05.2005) για το έργο «Σύνδεση 
Ν. Μάκρη - Πολυπόταμος και Δίκτυο Υψηλής Τάσης 
Νότιας Εύβοιας». 

7. Την υπ’ αριθμ. 1016/20.12.2012 απόφαση ΡΑΕ «Εγκρι¬ 
ση του Ετήσιου Κόστους Συστήματος για το 2012 και 
2013, καθώς και των Χρεώσεων Χρήσης του 2013 για το 
Ελληνικό Σύστημα Μεταφοράς Ηλεκτρικής Ενέργειας 
(ΕΣΜΗΕ)». 

8. Τη μελέτη, την οποία εκπόνησε για λογαριασμό 
της ΡΑΕ, η εταιρεία Συμβούλων Εοοποιτιία ΘοπευΙΙίηο 


Αεεοοίαίθε Εΐά (1-179178/20.12.2013), αναφορικά με την 
εκτίμηση του μεσοσταθμικού κόστους κεφαλαίου των 
Διαχειριστών ΑΔΜΗΕ και ΔΕΔΔΗΕ («ΕεΙίιτιαίίοη οί απ βΙ- 
Ιοννθά Γ3ΐθ οί Ι'θΙυΐΎΊ ίΟΓ Ιίΐθ ΘγΘΘΚ θίθοίποΐΐγ ΪΓ3η3ΓΠΪ33ΪΟΠ 
(ΑϋΜΙΕ) 3ηά άίείπόυίίοη (ϋΕϋϋΙΕ) όυείηθεεβε». 

9. Την υπ’ αριθμ. 195/14.04.2014 απόφαση ΡΑΕ με τίτ¬ 
λο «Εγκριση του Ετήσιου Κόστους Συστήματος για το 
2014, καθώς και των Χρεώσεων Χρήσης του 2014 για το 
Ελληνικό Σύστημα Μεταφοράς Ηλεκτρικής Ενέργειας 
(ΕΣΜΗΕ)». 

10. Το από 22.04.2014 έγγραφο του ΑΔΜΗΕ (αριθμ. 
πρωτ. εισερχ. ΡΑΕ 1-183187/22.04.2014) με θέμα «Μετα¬ 
τόπιση τμημάτων υφιστάμενων Γραμμών Μεταφοράς 
λόγω κατασκευής του Αυτοκινητοδρόμου «Ιονία Οδός» 
και του Αυτοκινητοδρόμου Κεντρικής Ελλάδος (Ε65)». 

11. Την υπ’ αριθμ. 252/14.05.2014 απόφαση ΡΑΕ με τίτλο 
«Εξέταση αιτήματος ΑΔΜΗΕ Α.Ε. ως προς τις δαπά¬ 
νες της μετατόπισης τμημάτων υφιστάμενων Γραμμών 
Μεταφοράς λόγω κατασκευής του Αυτοκινητοδρόμου 
«Ιονία Οδός» και του Αυτοκινητοδρόμου Κεντρικής Ελ¬ 
λάδος (Ε65)». 

12. Τις από 20.06.2014 και 23.07.2014 επιστολές της 
ΡΑΕ (0-58894 και 0-59186, αντίστοιχα) προς τον ΑΔΜΗΕ 
σχετικά με την υποβολή δεδομένων και στοιχείων. 

13. Το από 08.08.2014 έγγραφο του ΑΔΜΗΕ (I- 
186896/08.08.2014) με θέμα «Εισήγηση ΑΔΜΗΕ για Π1, 
Π4 του Απαιτούμενου Εσόδου για το έτος 2015». 

14. Το από 11.09.2014 έγγραφο του ΑΔΜΗΕ (1-187809/ 
11.09.2014) με θέμα «ΑΔΜΗΕ ΑΕ: Υπολογισμός του Επι¬ 
τοκίου Απόδοσης επί της Ρυθμιζόμενης Περιουσιακής 
Βάσης (ΡΠΒ)». 

15. Την από 15.09.2014 επιστολή της ΡΑΕ (0-59529) 
προς τον ΑΔΜΗΕ με θέμα «Καθυστέρηση υποβολής δε¬ 
δομένων και στοιχείων εκ μέρους του ΑΔΜΗΕ - Απαι- 
τούμενο Έσοδο ΕΣΜΗΕ Ρυθμιστικής Περιόδου». 

16. Την από 17.09.2014 επιστολή της ΡΑΕ (0-59595) 
προς τον ΑΔΜΗΕ σχετικά με το Ρυθμιστικό Μητρώο 
Παγίων. 

17. Τις από 19.09.2014, 30.09.2014 και 01.10.2014 επιστο¬ 
λές της ΡΑΕ (0-59616, 0-59697 και 0-59708, αντίστοιχα) 
προς τον ΑΔΜΗΕ σχετικά με την αποστολή στοιχείων 
για την ολοκλήρωση της διαδικασίας υπολογισμού του 
Μεσοσταθμικού Κόστους Κεφαλαίου (\Α/ΑΟΟ). 

18. Τα απαντητικά έγγραφα του ΑΔΜΗΕ (αριθμ. πρωτ. 
εισερχ. ΡΑΕ 1-188328 και 1-188407) με θέμα «Μελέτη 
\Λ/Α(Χ -στοιχεία». 

19. Τα απαντητικά έγγραφα του ΑΔΜΗΕ (αριθμ. πρωτ. 
εισερχ. 1-185927, 1-188714, 1-188719) με θέμα «Ρυθμιστικό 
Μητρώο Παγίων». 

20. Το από 08.10.2014 έγγραφο του ΑΔΜΗΕ (1-188684) 
αναφορικά με πρόσθετα στοιχεία για το έργο σύνδεσης 
«Ν. Μάκρη - Πολυπόταμος» και για το έργο επέκτασης 
του δικτύου 400Κν στο Αλιβέρι. 

21. Το από 08.10.2014 έγγραφο του ΑΔΜΗΕ (1-188730) 
με θέμα «Παράμετρος Π1 - Υποανάκτηση του 2013». 

22. Το από 09.10.2014 έγγραφο του ΑΔΜΗΕ (1-188747) 
με θέμα «Υποβολή δεδομένων και στοιχείων εκ μέρους 
του ΑΔΜΗΕ». 

23. Τα Δελτία Τύπου (Αύγουστος και Σεπτέμβριος 
2014) και την έκθεση «Η Ελληνική Οικονομία, 17 Απριλί¬ 
ου 2014» της Ελληνικής Στατιστικής Αρχής. 

24. Την 5ηΈκθεση του Διεθνούς Νομισματικού Ταμείου 
(ΔΝΤ) για την Ελλάδα (ΙΜΡ ΟουπίΓγ Βοροιΐ Νο. 14/151), 
Ιούνιος 2014. 

25. ΤηνΈκθεση της Ευρωπαϊκής Επιτροπής (Ευωρθαη 
Εοοποπιίο ΡοΓθοαεΙ - δρηηρ 2014), αναφορικά με την 
εξέλιξη βασικών μεγεθών των οικονομιών των Κρατών 
Μελών (ΙιίΙρΥ/θο.θυΓορε.ου/θοοηοπιγ.ίίηεηοΘ/ρυάΙίοείίοηε/ 
θυΓορβ3η_θθοηοπιγ/2014/ράί/θθ3.θη.ράί). 

26. Τις Οικονομικές Καταστάσεις 1ης Ιανουάριου - 31ης 
Δεκεμβρίου 2013 της ΑΔΜΗΕ Α.Ε. 

27. Την απόφαση ΡΑΕ υτί αριθμ. 571/09.10.2014 «Χρήση 
εσόδων από τα Διασυνδετικά Δικαιώματα για το έτος 2015». 

28. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, 

σκέφθηκε ως εξής: 

Α. Νομικά και πραγματικά δεδομένα 

Επειδή, κατά τις διατάξεις της παραγράφου 1 του 
άρθρου 15 και της παραγράφου 2 του άρθρου 140 του 
Ν. 4001/2011 (εφεξής «Νόμος»), η ΡΑΕ αποφασίζει σύμ¬ 
φωνα με διαφανή κριτήρια τη μεθοδολογία για τον 
υπολογισμό των Τιμολογίων Μη Ανταγωνιστικών Δρα¬ 
στηριοτήτων έξι (6) μήνες πριν από την έναρξη ισχύος 
τους, κατά τρόπο, ώστε τα Τιμολόγια αυτά να μην ει¬ 
σάγουν διακρίσεις, να αντικατοπτρίζουν το κόστος των 
παρεχόμενων υπηρεσιών και να επιτρέπουν την πραγ¬ 
ματοποίηση των αναγκαίων επενδύσεων στο ΕΣΜΗΕ 
και στο ΕΔΔΗΕ, ώστε να διασφαλίζεται με αποδοτικό 
τρόπο η παροχή υπηρεσιών Μεταφοράς και διανομής 
ηλεκτρικής ενέργειας. 

Επειδή, κατά τις διατάξεις της παραγράφου 3 του 
άρθρου 140 του Νόμου, η ΡΑΕ εγκρίνει, ένα (1) μήνα 
πριν την έναρξη ισχύος τους, μετά από εισήγηση των 
αρμόδιων Διαχειριστών του ΕΣΜΗΕ και του ΕΔΔΗΕ, τα 
τιμολόγια σύνδεσης και χρήσης των εθνικών δικτύων τα 
οποία και δημοσιεύονται στην Εφημερίδα της Κυβερνή- 
σεως και αναρτώνται στην ιστοσελίδα της. 

Επειδή, με την υπ’ αριθμ. 340/2014 απόφαση ΡΑΕ (σχε¬ 
τικό 3) θεσπίστηκε μεθοδολογία υπολογισμού του Απαι- 
τούμενου Εσόδου του Διαχειριστή του ΕΣΜΗΕ, (εφεξής 
«Μεθοδολογία»), ως ενδιάμεσο βήμα για τον υπολογισμό 
των τιμολογίων χρήσης του ΕΣΜΗΕ, σύμφωνα με τα 
προβλεπόμενα στο Αρθρο 140 του Νόμου καθώς και 
στο Άρθρο 275 του ΚΔΕΣΜΗΕ. 


Επειδή, ειδικότερα για την πρώτη εφαρμογή της Με¬ 
θοδολογίας, η διάρκεια της Ρυθμιστικής Περιόδου ορί¬ 
ζεται στα τρία (3) έτη, ήτοι από το 2015 έως και το 2017. 

Επειδή, σύμφωνα με το άρθρο 4 της Μεθοδολογίας, 
το Επιτρεπόμενο Έσοδο (ΑΒ) του Διαχειριστή για κάθε 
έτος της Ρυθμιστικής Περιόδου προκύπτει ως το άθροι¬ 
σμα των Λειτουργικών Δαπανών (Ο), των Αποσβέσεων 
(Οορ) και της Απόδοσης (Ρ) επί των απασχολούμενων 
κεφαλαίων του ΕΣΜΗΕ. 

Επειδή, σύμφωνα με τα προβλεπόμενα στο άρθρο 12 
της Μεθοδολογίας, ο Διαχειριστής οφείλει να υποβάλει 
αναλυτικά στοιχεία για το σύνολο των παραμέτρων του 
Απαιτούμενου Εσόδου κάθε έτους. Λαμβάνοντας υπ’ όψη 
όλα τα υποβληθέντα από το Διαχειριστή στοιχεία, η ΡΑΕ 
καθορίζει το Επιτρεπόμενο Έσοδο του Διαχειριστή για 
κάθε έτος της Ρυθμιστικής Περιόδου και το Απαιτούμενο 
Έσοδο του πρώτου έτους της Ρυθμιστικής Περιόδου, 
μέχρι την 31η Οκτωβρίου του προηγούμενου από την 
έναρξη της Ρυθμιστικής Περιόδου έτους. 

Επειδή, στο πλαίσιο έγκρισης του Επιτρεπόμενου 
Εσόδου για κάθε έτος της Ρυθμιστικής Περιόδου 2015- 
2017 ζητήθηκαν από τον ΑΔΜΗΕ (σχετικά 12,15,16, 17) 
στοιχεία και εκτιμήσεις των ανωτέρω παραμέτρων του 
Επιτρεπόμενου Εσόδου (ΑΒ). 

Επειδή, ο ΑΔΜΗΕ, αν και υπέβαλε στοιχεία αναφορι¬ 
κά με τον προσδιορισμό του Μεσοσταθμικού Κόστους 
Κεφαλαίου (σχετικά 14 και 18), καθώς και σχέδιο Ρυθ¬ 
μιστικού Μητρώου Παγίων και επενδύσεων σε εξέλιξη 
για το 2013 και 2014, δεν υπέβαλε αναλυτικά και επαρ- 
κώς τεκμηριωμένα στοιχεία αναφορικά με το σύνολο 
των παραμέτρων που συνθέτουν το Επιτρεπόμενο και 
Απαιτούμενο Έσοδο. 

Επειδή, με στόχο την κατά το δυνατό εξομάλυνση των 
διακυμάνσεων του Επιτρεπόμενου Εσόδου του Διαχει¬ 
ριστή εντός της Ρυθμιστικής Περιόδου και, αντίστοιχα, 
των τιμολογίων των τελικών καταναλωτών, εισήχθη με 
τη Μεθοδολογία ειδικός μηχανισμός εξομάλυνσης. 

Επειδή, ειδικά για την πρώτη Ρυθμιστική Περίοδο 
και λόγω της αναγκαιότητας πρόβλεψης μεταβατικής 
περιόδου, υπάρχει ειδική αναφορά στη Μεθοδολογία 
(άρθρο 14) σχετικά με τις διαδικασίες που πρόκειται να 
τηρηθούν για τον υπολογισμό του Επιτρεπόμενου (ΑΒ) 
και Απαιτούμενου Εσόδου (ΒΒ). 

Επειδή, ο Διαχειριστής οφείλει να καταρτίσει κανόνες 
λογιστικού διαχωρισμού μεταξύ των δραστηριοτήτων 
που αφορούν τη λειτουργία και συντήρηση του Συστή¬ 
ματος, τη λειτουργία της Αγοράς και τις λοιπές, μη 
ρυθμιζόμενες δραστηριότητες. Μέχρι την ολοκλήρωση 
της διαδικασίας σύνταξης και έγκρισης των κανόνων 
αυτών, και σύμφωνα με το άρθρο 3 της Μεθοδολογίας 
αναφορικά με την παράμετρο Π5, εφόσον δεν διαχωρί¬ 
ζονται τα απασχολούμενα κεφάλαια και οι λειτουργικές 
δαπάνες αυτών των μη ρυθμιζόμενων δραστηριοτήτων, 
αφαιρείται το συνολικό ποσό των εσόδων του Διαχει¬ 
ριστή από τις δραστηριότητες αυτές. 

Επειδή, ο Διαχειριστής, ειδικά για την πρώτη Ρυθμιστι¬ 
κή Περίοδο, και λόγω της μη ολοκλήρωσης της διαδικα¬ 
σίας θέσπισης κανόνων λογιστικού διαχωρισμού, οφείλει 
να υποβάλει εκτιμήσεις των δαπανών και απασχολού¬ 
μενων κεφαλαίων για τη λειτουργία και συντήρηση του 
Συστήματος, τη λειτουργία της Αγοράς και τις λοιπές 
μη ρυθμιζόμενες δραστηριότητες, βάσει εκτιμήσεων. 

Επειδή, σύμφωνα με τα προβλεπόμενα στο άρθρο 12 
της Μεθοδολογίας, οι εκτιμήσεις των παραμέτρων του 
Επιτρεπόμενου Εσόδου για τη Ρυθμιστική Περίοδο 2015- 
2017 γίνονται σε πραγματικούς όρους, με έτος αναφο¬ 
ράς το πρώτο έτος της Ρυθμιστικής Περιόδου (2015). 

Επειδή, αναφορικά με τον πληθωρισμό βάσει του οποί¬ 
ου πρέπει να γίνονται οι προσαρμογές σε πραγματικούς 
όρους, όπως περιγράφεται ανωτέρω, συνεξετάστηκαν 
στοιχεία, τόσο από την Ελληνική Στατιστική Αρχή (ΕΛ. 
ΣΤΑΤ.) (σχετικό 23), όσο και από το Διεθνές Νομισμα¬ 
τικό Ταμείο (ΔΝΤ) και την Ευρωπαϊκή Επιτροπή (Ε.Ε.) 
(σχετικά 24 και 25). 

Β. Αναφορικά με τη Ρυθμιζόμενη Περιουσιακή Βάση 
(ΡΠΒ) του ΕΣΜΗΕ για τη Ρυθμιστική Περίοδο 2015-2017 

Επειδή, σύμφωνα με το άρθρο 7 της Μεθοδολογίας, 
ως Ρυθμιζόμενη Περιουσιακή Βάση (ΡΠΒ), νοείται το 
σύνολο των απασχολούμενων κεφαλαίων του ΕΣΜΗΕ 
για κάθε έτος της Ρυθμιστικής Περιόδου, υπολογιζό¬ 
μενο ως άθροισμα: α) Της αναπόσβεστης αξίας του 
πάγιου ενεργητικού του ΕΣΜΗΕ βάσει του Ρυθμιστικού 
Μητρώου Παγίων (ΡΜΠ), β) των επενδύσεων (σε εξέλιξη 
από προηγούμενα έτη και των νέων επενδύσεων του 
συγκεκριμένου έτους) και γ) του κεφαλαίου κίνησης. 

Επειδή, σε σχέση με το ΡΜΠ, ο ΑΔΜΗΕ υπέβαλε ηλε¬ 
κτρονικό αρχείο (σχετικό 19), ως προσχέδιο (αναφορικά 
με το βαθμό ανάλυσης και την πληροφορία που περι¬ 
έχει), του οποίου εκκρεμεί η ολοκλήρωση. Το εν λόγω 
αρχείο πρόκειται να αποτελέσει το βασικό εργαλείο 
παρακολούθησης των υφιστάμενων και νέων παγίων 
της ΡΠΒ, συμπεριλαμβανομένων και των σχετικών απο¬ 
σβέσεων των παγίων και της υπολειπόμενης διάρκειας 
ζωής τους. Η δε ολοκλήρωσή του είναι απαραίτητη πριν 
την έναρξη της υπό εξέτασης Ρυθμιστικής Περιόδου, 
προκειμένου να καταγραφούν, διακριτά και σύμφωνα με 
τα προβλεπόμενα στη Μεθοδολογία, τα υφιστάμενα και 
νέα πάγια του Διαχειριστή. Σε κάθε περίπτωση διευκρι¬ 
νίζεται ότι η ΡΑΕ έλαβε τα υποβληθέντα στοιχεία ως 
ακριβή και αληθή, καθώς δεν είναι δυνατή η μονομερής 
επαλήθευση του αρχείου. 

Επειδή, από το ανωτέρω αρχείο, η ΡΑΕ έλαβε υπ’ όψη 
της την αξία των παγίων με ημερομηνία 31.12.2013, ως 
την εναρκτήρια αναπόσβεστη αξία των παγίων του 2014. 
Συγκεκριμένα, στη συνολική αξία των παγίων σύμφωνα 
με τον ΑΔΜΗΕ (1.263,616 εκατ. €) δεν συμπεριλαμβάνεται 
το αποτέλεσμα από: α) Την αναπροσαρμογή της αξίας 
των παγίων 31.12.2009 (υπεραξία), και β) την απομείωση 
της αξίας των παγίων το 2012. Βάσει αυτών των στοι¬ 
χείων και παραδοχών, και μετά από μικρές διορθώσεις 
της ΡΑΕ (κυρίως λόγω ασυμφωνίας μεταξύ των υποβλη- 
θέντων στοιχείων), προκύπτει η αξία των παγίων στις 
31.12.2013 ίση με 1.260,641 εκατ. €. 

Επειδή, πέραν του ΡΜΠ και της αξίας παγίων στις 
31.12.2013, όπως εκτιμήθηκε ανωτέρω, λαμβάνονται 
υπ’ όψη οι επενδύσεις σε εξέλιξη για έργα ανάπτυξης 
του Συστήματος για τα έτη 2013 και 2014, ώστε να δια¬ 
μορφωθεί η αρχική αξία της ΡΠΒ για το έτος 2015. Τα εν 
λόγω στοιχεία υπεβλήθησαν από τον ΑΔΜΗΕ (σχετικό 
22) και λαμβάνονται υπ’ όψη ως υποβλήθηκαν. Σύμφωνα 
με τα εν λόγω στοιχεία, οι επενδύσεις σε εξέλιξη για 
έργα ανάπτυξης του Συστήματος για τα έτη 2013 και 
2014 της Διεύθυνσης Νέων'Εργων Μεταφοράς και των 
λοιπών Διευθύνσεων εκτιμώνται σε 72,164 και 123,351 


εκατ. € αντίστοιχα. Από το ίδιο αρχείο του ΑΔΜΗΕ, για 
το 2014 προκύπτει εκτίμηση νέων επενδύσεων ύψους 
67,777 εκατ. € (χωρίς να λαμβάνονται υπ’ όψη τα έργα 
της σύνδεσης Ν. Μάκρη - Πολυπόταμος για τη σύνδεση 
σταθμών ΑΠΕ και τα έργα επέκτασης του δικτύου 400ΙΛ/ 
στο Αλιβέρι), καθώς και παγιοποιήσεις 16,591 εκατ. €. 

Επειδή, βάσει της υπ’ αριθμ. 252/2014 απόφασης ΡΑΕ, 
αναγνωρίζεται η μετατόπιση τμημάτων υφιστάμενων 
Γραμμών Μεταφοράς, λόγω κατασκευής του Αυτοκι¬ 
νητοδρόμου «Ιονία Οδός» και του Αυτοκινητοδρόμου 
Κεντρικής Ελλάδος (Ε65), ως επένδυση που αφορά τα 
έτη 2014 και 2015 και, κατά συνέπεια, ο συνολικός προ¬ 
ϋπολογισμός αυτής (5,7 εκατ. €, βάσει του Σχεδίου ΔΠΑ 
2015-2024), λαμβάνεται υπ’ όψη στις εκτιμήσεις της ΡΠΒ 
του ΕΣΜΗΕ για την εν λόγω Ρυθμιστική Περίοδο ως 

εξή ς : 

α) 2014: προστίθεται ποσό 1,2 εκατ. € ως νέα επένδυση, 
β) 2015: συνυπολογίζεται ποσό 1,2 εκατ. € ως επέν¬ 
δυση σε εξέλιξη από προηγούμενο έτος και ποσό 4,5 
εκατ. €, που ήδη συμπεριλαμβάνεται στις επενδύσεις 
για έργα ανάπτυξης στο υποβληθέν στη ΡΑΕ Σχέδιο 
ΔΠΑ 2015-2024. 

Επειδή, σύμφωνα με τα ανωτέρω, οι συνολικές επεν¬ 
δύσεις σε εξέλιξη για έργα ανάπτυξης του Συστήματος 
για τα έτη 2013 και 2014 που έχουν ληφθεί υπ’ όψη για 
τη διαμόρφωση της αρχικής αξίας της ΡΠΒ για το έτος 
2015 είναι οι εξής: 

α) 2013: έργα σε εξέλιξη ύψους 72,164 εκατ. €. 
β) 2014: έργα σε εξέλιξη ύψους 124,551 εκατ. €. 

Επειδή, οι νέες επενδύσεις που συνυπολογίζονται στις 
εκτιμήσεις των απασχολούμενων κεφαλαίων (ΡΠΒ) του 
ΕΣΜΗΕ για τη Ρυθμιστική Περίοδο περιλαμβάνουν για 
την τριετία 2015-2017: α) Έργα ανάπτυξης του Συστή¬ 
ματος βάσει του υποβληθέντος στη ΡΑΕ Σχεδίου ΔΠΑ 
2015-2024, τα οποία περιλαμβάνονται ήδη στο εγκεκρι¬ 
μένο ΔΠΑ 2014-2023 και εμφανίζουν μικρές μεταβολές 
συγκριτικά με αυτό (με την επιφύλαξη της έγκρισης 
του σχεδίου ΔΠΑ 2015-2024 από τη ΡΑΕ και το γεγονός 
ότι τυχόν μεταβολή θα ληφθεί υπόψη κατά το σχετικό 
ετήσιο απολογισμό που προβλέπει η Μεθοδολογία), και 
β) λοιπές επενδύσεις (επενδύσεις έργων συντήρησης 
και εξοπλισμού επιτελικών Διευθύνσεων), πλην έργων 
ανάπτυξης Συστήματος, για τις οποίες, ελλείψει στοι¬ 
χείων από τον ΑΔΜΗΕ, θεωρήθηκε εύλογος προϋπολο¬ 
γισμός αξίας 8 εκατ. €, λαμβάνοντας υπ’ όψη το μέσο 
όρο ανάλογων επενδύσεων κατά τα δύο (2) τελευταία 
έτη, καθώς και επιπλέον εκτίμηση 2 εκατ. € για το 2017, 
για επενδύσεις σε πληροφοριακά συστήματα εν όψει 
των απαιτήσεων λόγω αναδιοργάνωσης της χονδρε¬ 
μπορικής αγοράς (ΤαΓραΙ ΜοάβΙ, π.χ. ανάπτυξη αγοράς 
εξισορρόπησης/ ΒαΙαηοίηρ Μαι-ΚβΙ). Συγκεκριμένα, ο προ¬ 
ϋπολογισμός της τριετίας 2015-2017 ανέρχεται σε 736 
εκατ. € και αναλύεται ως εξής για τα τρία (3) έτη: 
α) 2015:190,0 εκατ. € 
β) 2016: 224,5 εκατ. € 
γ) 2017: 321,5 εκατ. € 

Επειδή, βάσει των διαθέσιμων στοιχείων, δεν κατέ¬ 
στη εφικτή η διακριτή απεικόνιση των παραμέτρων 
των επενδύσεων σε εξέλιξη και της αξίας παγίων στον 
υπολογισμό της ΡΠΒ, συνεπώς έγινε μία συνολική εκτί¬ 
μηση για τις «Ακινητοποιήσεις έναρξης έτους» για τα 
έτη 2016 και 2017, λαμβάνοντας υπ’ όψη το σύνολο των 
επενδύσεων σύμφωνα με τα ανωτέρω. 

Επειδή, δεν υφίστανται από τα αρμόδια Υπουργεία οριστικά στοιχεία για πιθανές χρηματοδοτήσεις ορισμένων 
έργων από ευρωπαϊκά ή εθνικά κονδύλια (ΕΣΠΑ), παρότι για κάποια έργα, όπως η Διασύνδεση Κυκλάδων, η δια¬ 
δικασία έγκρισης της συγχρηματοδότησης βρίσκεται σε ώριμο στάδιο, κρίνεται εύλογη η υπόθεση διατήρησης 
του ύψους των επιχορηγήσεων (οι οποίες αφαιρούνται από την αξία της ΡΠΒ) στο εγκριθέν για το έτος 2014 
επίπεδο (σχετικό 9). 

Επειδή, κρίνεται εύλογη η εκτίμηση του Κεφαλαίου Κίνησης, βασιζόμενη στο μέσο όρο των αντίστοιχων τιμών 
των ετών 2013 (82 εκατ. €) και 2014 (97 εκατ. €) της υπ’ αριθμ. 195/2014 απόφασης ΡΑΕ, ήτοι 90 εκατ. €. 

Επειδή, λαμβάνοντας υπ’ όψη όλα τα ανωτέρω, η μέση τιμή της ΡΠΒ επί της οποίας υπολογίζεται εύλογη από¬ 
δοση για τη Ρυθμιστική Περίοδο 2015-2017 διαμορφώνεται σύμφωνα με τον παρακάτω πίνακα. 

Πίνακας 1 - Αξία Ρυθμιζόμενης Περιουσιακής Βάσης ΕΣΜΗΕ 2015-2017 


(χιλ. €) 



2014 

2015 

2016 

2017 

Ακινητοποιήσεις έναρξης έτους 

1.332.805 

1.341.782 

1.471.782 

1.636.282 

Αξία παγίων 31.12 προηγούμενου έτους 

1.260.641 

1.217.231 



Αξία ακινητοποιήσεων σε εξέλιξη 31.12 
προηγούμενου έτους 

72.164 

124.551 



Επενδύσεις 

68.977 

190.000 

224.500 

321.500 

Αποσύρσεις 

-4.000 

-4.000 

-4.000 

-4.000 

Α. Ακινητοποιήσεις λήξης έτους 

1.397.782 

1.527.782 

1.692.282 

1.953.782 

Β. Κεφάλαιο Κίνησης έτους 

97.000 

90.000 

90.000 

90.000 

Γ. Επιχορηγήσεις - Συμμετοχές 

127.796 

128.000 

128.000 

128.000 

Δ. Ετήσιες Αποσβέσεις 

56.000 

56.000 

56.000 

56.000 

Απασχολούμενα Κεφάλαια Έτους 
Α+Β-Γ-Δ 

1.310.986 

1.433.782 

1.598.282 

1.859.782 

Μέση τιμή απασχολούμενων κεφαλαίων 
(ΡΠΒ) ΕΣΜΗΕ 

1.372.384 




1.516.032 



1.729.032 


Επειδή, σε κάθε περίπτωση, παρά το γεγονός ότι οι υπολογισμοί βασίζονται σε σειρά εκτιμήσεων λόγω έλ¬ 
λειψης επαρκών και τεκμηριωμένων στοιχείων, η Μεθοδολογία προβλέπει την εκ των υστέρων εκκαθάριση της 
απόδοσης επί των απασχολούμενων κεφαλαίων (ΡΠΒ) βάσει των επενδύσεων που υλοποιούνται και των παγίων 
που ενσωματώνονται τελικά στο ΡΜΠ, λαμβάνοντας υπ’ όψη τεκμηριωμένη σχετική εισήγηση του Διαχειριστή 
κατά τη διαδικασία προσδιορισμού της παραμέτρου Π 2 για το Απαιτούμενο Έσοδο. 

Γ. Αναφορικά με την απόδοση επί των απασχολούμενων κεφαλαίων του ΕΣΜΗΕ για τη Ρυθμιστική Περίοδο 
2015-2017 

Επειδή, βάσει της Μεθοδολογίας για τον υπολογισμό του Απαιτούμενου Εσόδου του ΕΣΜΗΕ (άρθρο 10), η 
απόδοση επί της Ρυθμιζόμενης Περιουσιακής Βάσης (ΡΠΒ) υπολογίζεται βάσει του Μεσοσταθμικού Κόστους 
Κεφαλαίου σε πραγματικούς όρους (\Ν Α00 Γβ3 ι). 

Επειδή, για τον ανωτέρω υπολογισμό, λαμβάνονται υπ’ όψη ονομαστικές τιμές για τις επιμέρους παραμέτρους, 
που προσαρμόζονται βάσει εκτιμώμενου πληθωρισμού για να δώσουν μια τελική τιμή κόστους κεφαλαίων σε 
πραγματικούς όρους, διακριτά για κάθε έτος της Ρυθμιστικής Περιόδου. 

Επειδή, η ΡΑΕ ανέθεσε στην εταιρεία συμβούλων Εοοηοπιίο ΟοηευΙΙίηρ Αεεοοίαίθε (ΕΟΑ) μελέτη για το Μεσο- 
σταθμικό Κόστος Κεφαλαίου των Διαχειριστών ΑΔΜΗΕ και ΔΕΔΔΗΕ. Η ΡΑΕ έλαβε υπ’ όψη της τα αποτελέσματα 
της μελέτης της ΕΟΑ που ολοκληρώθηκε το Δεκέμβριο του 2013 (σχετικό 8), αναφορικά με την εκτίμηση των 
παραμέτρων του Μεσοσταθμικού Κόστους Κεφαλαίου για τους Διαχειριστές ΑΔΜΗΕ και ΔΕΔΔΗΕ, κυρίως ως 
προς τις παραμέτρους εκείνες για τις οποίες είναι αναγκαία η άντληση πληροφόρησης από τη διεθνή πρακτική, 
λόγω απουσίας συγκρίσιμων / ομοειδών με το Διαχειριστή ΕΣΜΗΕ εταιρειών στην Ελλάδα. 

Επειδή, ο ΑΔΜΗΕ στην εισήγηση που υπέβαλε (σχετικό 14) για τον υπολογισμό της απόδοσης επί της Ρυθ- 
μιζόμενης Περιουσιακής Βάσης (ΡΠΒ), σύμφωνα με τα προβλεπόμενα στη Μεθοδολογία, έδωσε εκτιμήσεις για 
τις επιμέρους παραμέτρους βάσει μελέτης που ανέθεσε σε Σύμβουλο, τα αποτελέσματα της οποίας για κάθε 
παράμετρο του Μεσοσταθμικού Κόστους Κεφαλαίου έχουν συμπεριληφθεί στον παρακάτω πίνακα: 

Πίνακας 2 - Μεσοσταθμικό Κόστος Κεφαλαίου ΕΣΜΗΕ βάσει της εισήγησης του ΑΔΜΗΕ 


ΑΔΜΗΕ - Μεσοσταθμικό Κόστος Κεφαλαίου 


2015 

2016 

2017 

Απόδοση χωρίς κίνδυνο (π) 

1,4% 

1,4% 

1,4% 

Ασφάλιστρο κινδύνου αγοράς (ΜΒΡ) 

5,0% 

5,0% 

5,0% 

Συντελεστής Δανειακής Επιβάρυνσης (ρ) 

27,1% 

27,7% 

32,6% 

Συντελεστής συστηματικού κινδύνου (βθρυΐΐγ) 

0,55 

0,56 

0,59 

Απόδοση Ιδίων κεφαλαίων (Ερυίίγ ΒβΙυιτι) 

4,2% 

4,2% 

4,4% 

Ασφάλιστρο κινδύνου χώρας (ΟΒΡ) 

4,8% 

4,0% 

3,5% 

Κόστος Ιδίων κεφαλαίων μετά φόρων 

(Γθ, Ρ05ί-ΐ3χ) 

9,0% 

8,2% 

79% 

Φορολογικός συντελεστής (ΐ) 

26,0% 

26,0% 

26% 

Κόστος Ιδίων κεφαλαίων προ φόρων (γθ, Ρ γθ-οχ) 

12,2% 

11,1% 

10,7% 

Κόστος Δανειακών κεφαλαίων προ φόρων (ω) 

8,2% 

6,9% 

6,6% 

Μεσοσταθμικό κόστος κεφαλαίου προ φόρων, σε 
ονομαστικές τιμές (\Λ/Α00ηοΓπίη3ΐ) 

11,1% 

10,0% 

9,3% 

Πληθωρισμός (ί) 

-0,1% 

1,3% 

1,3% 

Μεσοσταθμικό κόστος κεφαλαίου προ φόρων, σε 
πραγματικές τιμές ΟΛ/ΑΟΟγθηι), σύμφωνα με την 
εισήγηση του ΑΔΜΗΕ 

11,2% 

8,6% 

7,9% 


Επειδή, κατά την εξέταση της ανωτέρω εισήγησης του ΑΔΜΗΕ, και λόγω, αφ’ ενός της μη έγκαιρης υποβολής 
του τελικού Επιχειρησιακού Σχεδίου του Διαχειριστή για τη εν λόγω Ρυθμιζόμενη Περίοδο, αφ’ ετέρου της καθυ¬ 
στέρησης στην υποβολή και ολοκλήρωση της διαδικασίας έγκρισης του Δεκαετούς Προγράμματος Ανάπτυξης 
(ΔΠΑ) 2015-2024, ζητήθηκε επιπροσθέτως από τη ΡΑΕ (σχετικό 17) και υποβλήθηκε από το Διαχειριστή (σχετικό 
18) συνοπτική ανάλυση της εκτιμώμενης αξίας των δανείων του και του συνεπαγόμενου χρηματοοικονομικού 
κόστους αυτών, τόσο βάσει απολογιστικών στοιχείων για το 2013, όσο και βάσει εκτιμήσεων για την εξέλιξη των 
δανειακών υποχρεώσεων σύμφωνα με το επενδυτικό σχέδιο της εταιρείας. 

Επειδή, η ΡΑΕ θα πρέπει να λάβει υπ’ όψη της όλα τα ανωτέρω, σε συνδυασμό πάντοτε με το ρόλο της ως 
εποπτεύουσα την εγχώρια αγορά ενέργειας, με βασική αρμοδιότητα αναφορικά με τις μη ανταγωνιστικές δρα¬ 
στηριότητες, την άσκηση κατάλληλης ρυθμιστικής πολιτικής, ώστε να διασφαλίζονται με ισόρροπο τρόπο: α) Η 
άντληση νέων κεφαλαίων για τη χρηματοδότηση των αναγκαίων επενδύσεων στα εθνικά δίκτυα, προκειμένου 
να προάγεται με οικονομικά αποδοτικό τρόπο η παροχή των αντίστοιχων υπηρεσιών, η ανάπτυξη της εγχώριας 
αγοράς ενέργειας και η ασφάλεια του ενεργειακού εφοδιασμού της χώρας, και β) η προστασία των συμφερό¬ 
ντων των τελικών καταναλωτών, ιδίως σε σχέση με τις τιμές και τη διαφάνεια των τιμολογίων, έτσι ώστε να μην 
πλήττονται υπέρμετρα από αυξήσεις των ρυθμιζόμενων χρεώσεων που επιβάλλονται σε αυτούς. 

Επειδή, η ΡΑΕ κατά την εξέταση των παραμέτρων του Μεσοσταθμικού Κόστους Κεφαλαίου (\Α/ΑΟΟ), και σύμ¬ 
φωνα με τα προβλεπόμενα στο άρθρο 10 της Μεθοδολογίας, έλαβε υπ’ όψη της στοιχεία και εκτιμήσεις του ΔΝΤ 
(σχετικό 24), της Ε.Ε (σχετικό 25) και της ΕΛ.ΣΤΑΤ. (σχετικό 23), καθώς και πληροφόρηση για ιστορικές και τρέχου¬ 
σες αξίες από αξιόπιστα διεθνή πρακτορεία/βάσεις πληροφόρησης της πορείας βασικών μεγεθών των αγορών. 

Επειδή, η ΡΑΕ λαμβάνοντας υπ’ όψη τα ανωτέρω, καθώς και τις δύο προαναφερθείσες μελέτες (Συμβούλου ΕΟΑ 
και ΑΔΜΗΕ), εκτιμά το κόστος των Ιδίων και Δανειακών Κεφαλαίων βάσει των παρακάτω παραδοχών: 

α) Συντελεστής δανειακής επιβάρυνσης (ρ): Συγκεκριμένα, ο δείκτης (Καθαρός Δανεισμός/Σύνολο Ιδίων και 
Ξένων Κεφαλαίων) για το 2013 υπολογίζεται σε 0,29. Βάσει αυτού και της εκτίμησης ότι η υλοποίηση των προ¬ 
γραμματισμένων για την τριετία επενδύσεων θα οδηγήσει σε μεγαλύτερη από την εκτιμώμενη από το Διαχειριστή 
αύξηση των δανειακών του υποχρεώσεων, λαμβάνονται οι τιμές 0,30, 0,32 και 0,35 ως εύλογες τιμές της εν λόγω 
παραμέτρου για τα έτη 2015, 2016 και 2017, αντίστοιχα. 

β) Φορολογικός συντελεστής (ί): λαμβάνεται η τιμή του συντελεστή φορολόγησης ανωνύμων εταιρειών που 
είναι σε ισχύ κατά την έκδοση της απόφασης, ήτοι 26%. 

γ) Πληθωρισμός (ί): βάσει των στοιχείων της ΕΛ.ΣΤΑΤ. για το Δείκτη Τιμών Καταναλωτή (ΔΤΚ) (σχετικό 23), 
αποτυπώνεται μια τάση για μετάβαση σε πληθωρισμό (από αποπληθωρισμό σύμφωνα με τις τρέχουσες τιμές), 
τάση που αποτυπώνεται και στην έκθεση του ΔΝΤ (σχετικό 24) και θα πρέπει να ληφθεί υπ’ όψη. Ειδικά για το 

2015, δεδομένου ότι ο αποπληθωρισμός συνεχίζεται (σχετικό 23), θεωρείται εύλογη μια χαμηλότερη εκτίμηση για 
το επίπεδο πληθωρισμού. Βάσει όλων των ανωτέρω, κρίνονται εύλογες οι εξής εκτιμήσεις για τις τιμές πληθω¬ 
ρισμού: 0,2%, 1,1% και 1,3%, για τα έτη 2015, 2016 και 2017, αντίστοιχα. 

δ) Κόστος δανειακών κεφαλαίων (ω): δεδομένου ότι μέχρι την ημερομηνία λήψης της παρούσας απόφασης δεν 
είχε προχωρήσει η αναχρηματοδότηση υφιστάμενων δανείων μέσω της σύναψης κοινοπρακτικού δανείου (αξίας 
337 εκατ. ευρώ, σύμφωνα με τις δημοσιευμένες οικονομικές καταστάσεις 2013 του Διαχειριστή), η τιμή της εν 
λόγω παραμέτρου προσδιορίστηκε βάσει των απολογιστικών στοιχείων των υφιστάμενων δανείων του Διαχειρι¬ 
στή (απολογιστικά 2013 και εκτιμήσεις εννεαμήνου 2014), καθώς και εκτιμήσεων για τη διάρθρωση των δανειακών 
κεφαλαίων του την επόμενη τριετία. Ως εύλογη εκτίμηση του δείκτη «χρηματοοικονομικό κόστος προς υπόλοιπο 
των δανειακών υποχρεώσεων» (μακροπρόθεσμων και βραχυπρόθεσμων, ως μέσος όρος αρχής και τέλος έτους) 
κρίνεται η τιμή 6,5% και για τα τρία (3) έτη της Ρυθμιστικής Περιόδου. 

ε) Κόστος ιδίων κεφαλαίων (ιό): η εν λόγω παράμετρος προκύπτει βάσει των τιμών των παρακάτω επιμέρους 
παραμέτρων και διαμορφώνεται (σε προ-φόρων βάση): 9,7%, 9,8% και 9,9% για τα έτη 2015, 2016 και 2017, αντίστοιχα. 

στ) Απόδοση επένδυσης χωρίς κίνδυνο (ά): υπολογίζεται βάσει της απόδοσης του γερμανικού 10-ετούς κρατικού 
ομολόγου, σύμφωνα με έγκυρες διεθνείς πηγές παροχής τρεχουσών και ιστορικών τιμών (ενδεικτικά: ΒΙοοηηόθΐ'ρ), 
που έχει τη χαμηλότερη απόδοση μεταξύ των ομολόγων κρατών-μελών της Ευρωζώνης. Δεδομένης της έντονα 
πτωτικής πορείας που παρουσιάζουν τα κρατικά ομόλογα μέσα στην τελευταία δεκαετία, και βάσει εκτιμήσεων 
για σταθεροποίηση των σχετικών αποδόσεων, κρίνεται εύλογη η τιμή σύμφωνα με τις αποδόσεις της τρέχουσας 
περιόδου (1%). 

ζ) Συντελεστής συστηματικού κινδύνου βήτα: λαμβάνονται υπ’ όψη τα αποτελέσματα της μελέτης της ΕΟΑ, για 
τις τιμές ορυιίγ όοία (βέρων) και αεεβΐ όθία (βεεββΐ) σύμφωνα με τη διεθνή πρακτική. Ορίζεται τιμή για το βεεεεί 0,38 
και για το βέρων 0,58. Βάσει των εκτιμήσεων ροαπηρ της ΡΑΕ (0,30 - 0,32 -0,35 για τα τρία έτη αντίστοιχα), η τιμή 
της παραμέτρου βερω ν διαμορφώνεται σε 0,54 - 0,56 - 0,58 για τα έτη 2015, 2016 και 2017, αντίστοιχα. 

η) Ασφάλιστρο κινδύνου αγοράς (ΜΒΡ): λαμβάνεται τιμή 4% βάσει της μελέτης της ΕΟΑ, δεδομένου ότι στη 
νέα μεθοδολογία ΕΣΜΗΕ προστίθεται και η απόδοση από το ασφάλιστρο κινδύνου της χώρας (ΟΒΡ), παράμε¬ 
τρος που συνολικά αυξάνει την όποια απόδοση προκύπτει από το μοντέλο αποτίμησης περιουσιακών στοιχείων 
ΟαρίΙαΙ ΑεεοΙ Ρποίηρ ΜοάβΙ (ΟΑΡΜ). 

θ) Ασφάλιστρο κινδύνου της χώρας (ΟΒΡ): Βάσει έγκυρων διεθνών πηγών παροχής πληροφόρησης (όπως χρη¬ 
σιμοποιούνται και για την παράμετρο «απόδοση επένδυσης χωρίς κίνδυνο (π)»), λαμβάνεται υπ’ όψη τιμή ίση με 
4%. Παρόλο που συγκυριακά οι πρόσφατες και τρέχουσες τιμές της παραμέτρου εμφανίζουν αυξημένες τιμές, 
η ΡΑΕ έλαβε υπόψη της μια μακροπρόθεσμη εκτίμηση, βασισμένη στην παρατηρούμενη τάση βελτίωσης των 
οικονομικών συνθηκών στη χώρα, γεγονός που θα επιτρέψει περαιτέρω σημαντική μείωση της τιμής της εν λόγω 
παραμέτρου, όπως αυτή καταγράφεται τα δύο τελευταία έτη. 

Επειδή, λαμβάνοντας υπ’ όψη όλα τα ανωτέρω, η απόδοση επί των απασχολούμενων κεφαλαίων (ΡΠΒ) του ΕΣΜΗΕ 
για τα τρία (3) έτη της Ρυθμιστικής Περιόδου 2015 έως και 2017 διαμορφώνεται σύμφωνα με τον παρακάτω πίνακα: 

Πίνακας 3 - Εγκεκριμένο Μεσοσταθμικό Κόστος Κεφαλαίου ΕΣΜΗΕ 


ΡΑΕ - Μεσοσταθμικό Κόστος Κεφαλαίου 


2015 

2016 

2017 

Απόδοση χωρίς κίνδυνο (π) 

1 , 0 % 

1 , 0 % 

1 , 0 % 

Ασφάλιστρο κινδύνου αγοράς (ΜΒΡ) 

4 , 0 % 

4 , 0 % 

4 , 0 % 

Συντελεστής συστηματικού κινδύνου 

(385ΘΙ όοΐα) 

0,38 

0,38 

0,38 

Συντελεστής Δανειακής Επιβάρυνσης (ρ) 

30 % 

32 % 

35 % 

Συντελεστής συστηματικού κινδύνου (βερυΐΐγ) 

0,54 

0,56 

0,58 

Απόδοση Ιδίων κεφαλαίων (ΕηυίΙγ ΒβΙυιτι) 

3 , 2 % 

3 , 2 % 

3 , 3 % 

Ασφάλιστρο κινδύνου χώρας (ΟΒΡ) 

4 , 0 % 

4 , 0 % 

4 , 0 % 

Κόστος Ιδίων κεφαλαίων μετά φόρων 

(Γθ, Ρ05ΐ-ί3χ) 

7 , 2 % 

7 , 2 % 

73 % 

Φορολογικός συντελεστής (1) 

26 % 

26 % 

26 % 

Κόστος Ιδίων κεφαλαίων προ φόρων 

(Γθ, ΡΓΘ-13χ) 

9 , 7 % 

9 , 8 % 

9 , 9 % 

ΡΑΕ - Μεσοσταθμικό Κόστος Κεφαλαίου 

Κόστος Δανειακών κεφαλαίων προ φόρων (ω) 

6,5% 

6,5% 

6,5% 

Μεσοσταθμικό κόστος κεφαλαίου προ φόρων, 
σε ονομαστικές τιμές (\Α/Α00ηοΓηίπ3ΐ) 

8,7% 

8,7% 

8,7% 

Πληθωρισμός (ί) 

0,2% 

1,1% 

1,3% 

Μεσοσταθμικό κόστος κεφαλαίου προ 
φόρων, σε πραγματικές τιμές (\Λ/ΑΟΟθ 3 ι), που 
αναγνωρίζει η ΡΑΕ 

8,5% 

7,5% 

7,3% 





Συντελεστής Δανειακών προς Ίδια Κεφάλαια 

43% 

47% 

54% 


Δ. Αναφορικά με τις Λειτουργικές Δαπάνες του ΑΔΜΗΕ για τη Ρυθμιστική Περίοδο 2015-2017 
Επειδή, σύμφωνα με το άρθρο 5 της Μεθοδολογίας, ως Λειτουργικές Δαπάνες νοούνται οι εύλογες δαπάνες 
του Διαχειριστή για τη λειτουργία και συντήρηση του ΕΣΜΗΕ κατά τρόπο επαρκή, ασφαλή, οικονομικά αποδοτικό 
και αξιόπιστο, καθώς και για τη λειτουργία της αγοράς ηλεκτρικής ενέργειας. 

Επειδή, λαμβάνοντας υπόψη τα διαθέσιμα στοιχεία, η ΡΑΕ κρίνει εύλογη τη διατήρηση των λειτουργικών δα¬ 
πανών στο επίπεδο που εγκρίθηκε για το έτος 2014 (σχετικό 9), με αναπροσαρμογή της αξίας αυτών βάσει του 
εκτιμώμενου πληθωρισμού για τα έτη 2016 και 2017, με έτος βάσης το 2015. Συνεπώς, το ποσό των λειτουργικών 
δαπανών διαμορφώνεται για κάθε έτος ως εξής: 
α) 2015: 82 εκατ. € 
β) 2016: 81,108 εκατ. € 
γ) 2017: 80,067 εκατ. € 

Ε. Αναφορικά με τις Αποσβέσεις (Οβρ) του ΕΣΜΗΕ για τη Ρυθμιστική Περίοδο 2015-2017 
Επειδή, σύμφωνα με το άρθρο 6 της Μεθοδολογίας, οι αποσβέσεις των παγίων που προϋπήρχαν της έναρ¬ 
ξης εφαρμογής της Μεθοδολογίας, υπολογίζονται βάσει της υπολειπόμενης διάρκειας ζωής τους, όπως αυτή 
προκύπτει από το Ρυθμιστικό Μητρώο Παγίων (ΡΜΠ), ενώ για όσα ενταχθούν στο ΡΜΠ μετά την έναρξη της 
Ρυθμιστικής Περιόδου (1.1.2015), για τον υπολογισμό των αποσβέσεων με βάση τη σταθερή μέθοδο, λαμβάνεται 
υπ’ όψη η οικονομική ζωή των παγίων. 

Επειδή, δεν ήταν διαθέσιμες στη ΡΑΕ εκτιμήσεις των αποσβέσεων υφιστάμενων και νέων παγίων για την πε¬ 
ρίοδο 2015-2017. 

Επειδή, εκκρεμεί η ολοκλήρωση επεξεργασίας του υποβληθέντος ΡΜΠ σε συνεργασία με τον ΑΔΜΗΕ και της 
χρήσης του ως ρυθμιστικού εργαλείου παρακολούθησης των υφιστάμενων και νέων παγίων και κατόπιν ελέγχου 
αυτού από Ορκωτό Ελεγκτή Λογιστή. Για το λόγο αυτό, δεν ήταν διαθέσιμη η πληροφορία σχετικά με την υπο- 
λειπόμενη διάρκειας ζωής των υφιστάμενων παγίων του ΕΣΜΗΕ και κατ'επέκταση των αποσβέσεων ανά έτος 
της ρυθμιστικής περιόδου. 

Επειδή, από τις νέες επενδύσεις που προβλέπονται στο ΔΠΑ (σχετικά 4, 5) δεν προκύπτει ο χρονισμός ηλέ¬ 
κτρισης των νέων έργων, και επομένως δεν υπάρχει δυνατότητα εκτίμησης και των σχετικών αποσβέσεων κατά 
την τριετία 2015-2017. 

Επειδή, ελλείψει των ως άνω στοιχείων, η ΡΑΕ κρίνει εύλογη τη διατήρηση των προϋπολογισθέντων αποσβέσεων 
στο επίπεδο που εγκρίθηκε για το έτος 2014 (σχετικό 9), με αναπροσαρμογή βάσει του εκτιμώμενου πληθωρισμού 
του έτους βάσης (2015). Συνεπώς, το ποσό των αποσβέσεων διαμορφώνεται για κάθε έτος ως εξής: 
α) 2015: 56 εκατ. € 
β) 2016: 55,391 εκατ. € 
γ) 2017: 54,680 εκατ. € 

ΣΤ. Αναφορικά με την Πρόσθετη Απόδοση Επενδύσεων 

Επειδή, για συγκεκριμένα έργα που έχουν χαρακτηριστεί στο εγκεκριμένο ΔΠΑ ως Έργα Μείζονος Σημασίας, 
σύμφωνα με τη διαδικασία που προβλέπεται στο άρθρο 229 του ΚΔΕΣΜΗΕ, και μεταβατικά στο άρθρο 14 παρ. 
5 της Μεθοδολογίας, δύναται να παρέχεται πρόσθετη απόδοση πέραν αυτής που προβλέπεται σύμφωνα με το 
άρθρο 10 της Μεθοδολογίας, η οποία να λαμβάνει τιμές από 1% έως και 2,5%. Δεδομένου ότι, μέχρι τη λήψη της 
παρούσας απόφασης, δεν έχει χαρακτηριστεί κάποιο έργο ωςΈργο Μείζονος Σημασίας, δεν λαμβάνεται υπ’ όψη 
στον υπολογισμό του Επιτρεπόμενου Εσόδου πρόσθετη απόδοση. 

Ζ. Αναφορικά με το Επιτρεπόμενο Έσοδο (ΑΗ) του ΕΣΜΗΕ για τη Ρυθμιστική Περίοδο 2015-2017 
Επειδή, βάσει όλων των ανωτέρω στοιχείων, οι τιμές των παραμέτρων του Επιτρεπόμενου Εσόδου του ΕΣΜΗΕ 
που θεωρούνται εύλογες για τη Ρυθμιστική Περίοδο 2015-2017 συνοψίζονται στον παρακάτω πίνακα: 

Πίνακας 4 - Επιτρεπόμενο Έσοδο ΕΣΜΗΕ για την Ρυθμιστική Περίοδο 2015-2017 


(έτος βάσης 2015, €) 



2015 

2016 

2017 

Ετήσιες Λειτουργικές Δαπάνες (Ο) 

82.000.000 

81.107.814 

80.066.944 

Ετήσιες Αποσβέσεις (ϋβρ) 

56.000.000 

55.390.702 

54.679.864 

Σύνολο Δαπανών Εκμετάλλευσης 

138.000.000 

136.498.516 

134.746.808 





Ρυθμιζόμενη Περιουσιακή Βάση (ΡΠΒ) 

1.372.384.395 

1.516.032.395 

1.729.032.395 

Μεσοσταθμικό Κόστος Κεφαλαίου 
(πραγματικό προ φόρων επιτόκιο για 2015 - 
2017, ονομαστικό προ-φόρων για 2014) 

8,5% 

7,5% 

7,3% 

Απόδοση Ρυθμιζόμενης Περιουσιακής 

Βάσης(Β) 

116.652.674 

113.702.430 

126.219.365 





Επιτρεπόμενο Έσοδο (ΑΒ) 

254.652.674 

250.200.946 

260.966.173 


Επειδή, οι διακυμάνσεις μεταξύ του Επιτρεπόμενου Εσόδου κάθε έτους δεν είναι σημαντικές, κρίνεται εύλογο 
να μην εφαρμοστεί η διαδικασία εξομάλυνσης που προβλέπεται στο άρθρο 4 παρ. 2 της Μεθοδολογίας εντός της 
Ρυθμιστικής Περιόδου 2015-2017, αλλά οποιαδήποτε προσαρμογή να επιτευχθεί μέσω του ετήσιου Απαιτούμενου 
Εσόδου, προς εξομάλυνση των επιπτώσεων στους τελικούς χρήστες του Συστήματος. 

Η. Αναφορικά με την Έκτακτη Αναθεώρηση του Επιτρεπόμενου Εσόδου του Διαχειριστή 

Επειδή, η ΡΑΕ, σύμφωνα με τα προβλεπόμενα το άρθρο 13 της Μεθοδολογίας, δύναται να προβεί σε έκτακτη 
αναθεώρηση του Επιτρεπόμενου Εσόδου, μετά από αίτημα του Διαχειριστή, εφόσον «...έχουν μεταβληθεί σημαντικά 
τα οικονομικά, νομικά ή πραγματικά δεδομένα που είχαν ληφθεί υπ’ όψη κατά την έγκριση του Επιτρεπόμενου 
Εσόδου» και συντρέχουν συνθήκες που επαρκώς μπορούν να τεκμηριωθούν ως προς την επίπτωσή τους, τόσο 
για την ομαλή και εύρυθμη λειτουργία του Διαχειριστή, όσο και για το όφελος των χρηστών του Συστήματος. 
Ειδικότερα, ενδεχόμενοι λόγοι αναθεώρησης του Επιτρεπόμενου Εσόδου περιλαμβάνουν ενδεικτικά: α) Σημαντι¬ 
κές μεταβολές στις λειτουργικές δαπάνες του ΑΔΜΗΕ, λόγω νομικών ή άλλων υποχρεώσεων που προκύπτουν 
ως αποτέλεσμα της μεταβολής του ιδιοκτησιακού καθεστώτος της εταιρείας ή αναδιοργάνωσης της εγχώριας 
αγοράς ηλεκτρικής ενέργειας, β) χαρακτηρισμός έργου ως Μείζονος Σημασίας, το οποίο, σε εφαρμογή των 
ειδικότερων προβλέψεων της Μεθοδολογίας αναφορικά με την απόδοση επί των επενδεδυμένων κεφαλαίων, 
θα οδηγούσε σε απολογιστικές εκκαθαρίσεις (τακτοποιήσεις σε σχέση με την απόδοση και τις αποσβέσεις που 
εγκρίθηκαν για προηγούμενα έτη), γ) χρηματοδότηση έργου από ευρωπαϊκά ή εθνικά κονδύλια (ΕΣΠΑ), στο βαθμό 
που θα επηρέαζε την αξία της ΡΠΒ. 

Θ. Αναφορικά με το Απαιτούμενο Έσοδο (ΒΒ) του Διαχειριστή του ΕΣΜΗΕ για το έτος 2015 

Επειδή, σύμφωνα με τα άρθρα 3 και 12 της Μεθοδολογίας, το Απαιτούμενο Έσοδο (ΒΒ) του Διαχειριστή του 
ΕΣΜΗΕ υπολογίζεται, για κάθε έτος της Ρυθμιστικής Περιόδου, βάσει του εγκεκριμένου ανά έτος Επιτρεπόμενου 
Εσόδου (ΑΒ), καθώς και των απολογιστικών μεγεθών ή εκτιμήσεων των υπολοίπων παραμέτρων (Κ και Π1 έως 
και Π5). Ως εκ τούτου, το Απαιτούμενο Έσοδο του ΕΣΜΗΕ για το 2015 διαμορφώνεται βάσει των ακόλουθων 
παραδοχών για κάθε μια παράμετρο διακριτά: 

1. (ΑΒ) Επιτρεπόμενο Έσοδο 

Επειδή, το Επιτρεπόμενο Έσοδο για το έτος 2015 ανέρχεται σε 254.652.674 €. 

2. (Κ) Κόστος έργων ΕΣΜΗΕ που υλοποιούνται με χρηματοδότηση τρίτων 

Επειδή, σύμφωνα με τα προβλεπόμενα στην υπ’ αριθμ. 155/2012 απόφαση ΡΑΕ (σχετικό 6) και βάσει στοιχείων 
από τον ΑΔΜΗΕ (σχετικό 20), το έργο «Σύνδεση Ν. Μάκρη - Πολυπόταμος» πρόκειται να έχει ολοκληρωθεί εντός 
του 2015, οπότε και θα οριστικοποιηθεί το τελικό κόστος κατασκευής του έργου (το οποίο, κατά την έκδοση της 
παρούσας απόφασης, εκτιμάται σε 83 εκατ. €). Το μέρος του κόστους αυτού που δεν θα καλυφθεί από σχετικές 
συμβάσεις σύνδεσης, πρόκειται να συνυπολογιστεί στην παράμετρο Κ, προκειμένου να επιβαρύνει το Απαιτούμενο 
Έσοδο, μετά από νέα απόφαση της ΡΑΕ σχετικά με τον επιμερισμό αυτού από 1 έως και 3 έτη. 

Επειδή, βάσει των στοιχείων που έχει στη διάθεσή της η ΡΑΕ κατά την έκδοση της παρούσας απόφασης, δεν 
προκύπτει λόγος συνυπολογισμού κάποιας τιμής για τη συγκεκριμένη παράμετρο για το έτος 2015 και, ως εκ 
τούτου, λαμβάνεται μηδενική τιμή. 

3. (Π,) Ποσό εκκαθάρισης λόγω υποανάκτησης - υπερανάκτησης του Απαιτούμενου Εσόδου 

Επειδή, η ΡΑΕ με την υπ’ αριθμ. 195/2014 απόφασή της, και για λόγους εξομάλυνσης και αποφυγής σημαντικών 
διακυμάνσεων στις χρεώσεις των χρηστών, είχε συνυπολογίσει στο ΑπαιτούμενοΈσοδο 2014, μαζί με το οριστικό 
μέγεθος της υπερανάκτησης 2012 και εκτίμηση της υποανάκτησης 2013 (σχετικό 9). 

Επειδή, βάσει του μεγέθους που τελικά διαμορφώθηκε σύμφωνα με τα οριστικά στοιχεία (σχετικό 21) για την 
υποανάκτηση των εσόδων κατά το έτος 2013, ποσό 13.135.913 εκατ. €, λαμβάνεται υπ’ όψη προς τακτοποίηση η 
διαφορά 2.057 €. 

4. (Π 2 ) Ποσό εκκαθάρισης λόγω αποκλίσεων ως προς τις αποσβέσεις και την απόδοση επί των απασχολούμενων 
κεφαλαίων & Ποσό εκκαθάρισης Λειτουργικών Δαπανών (βάσει της ισχύουσας μεθοδολογίας κατά το έτος 2013) 

Επειδή, σύμφωνα με τα προβλεπόμενα στο άρθρο 12 της Μεθοδολογίας σχετικά με την τακτοποίηση των προϋ- 
πολογιζόμενων επενδύσεων του έτους 2013, απαιτείται τεκμηριωμένη εισήγηση για τον καθορισμό της παραμέτρου 
Π 2 . Η εν λόγω εισήγηση θα έπρεπε να αφορά την παροχή αναλυτικών στοιχείων τόσο για τις νέες επενδύσεις, 
όσο και για τις επενδύσεις σε εξέλιξη, που από κοινού διαμόρφωσαν τη ΡΠΒ για το έτος 2013, σύμφωνα με την 
απόφαση ΡΑΕ 1016/2012 (σχετικό 7). 

Επειδή, σύμφωνα με τα προβλεπόμενα στο άρθρο 14 για την εφαρμογή της Μεθοδολογίας κατά την πρώτη 
Ρυθμιστική Περίοδο, ο υπολογισμός των εκκαθαρίσεων του Απαιτούμενου Εσόδου αναφορικά με τις λειτουργικές 
δαπάνες ετών, πριν την εφαρμογή της Μεθοδολογίας, θα πρέπει να γίνει σύμφωνα με την ισχύουσα μεθοδολογία 
κατά το χρόνο λήψης της απόφασης για τα έτη αυτά. Ως εκ τούτου, η εκκαθάριση των λειτουργικών δαπανών 
του 2013, βάσει των απολογιστικών μεγεθών που όφειλε να υποβάλει ο ΑΔΜΗΕ, θα πρέπει να γίνει σύμφωνα με 
την ισχύουσα μεθοδολογία κατά το χρόνο λήψης της σχετικής απόφασης, λαμβάνοντας υπ’ όψη το αποδεκτό 
όριο απόκλισης +/- 3% του προϋπολογισμού (στο σύνολο ή μέρος της υπερβάλλουσας απόκλισης). 

Επειδή, κατά την έκδοση της παρούσας απόφασης δεν είχαν υποβληθεί αναλυτικά και πλήρως τεκμηριωμένα 
στοιχεία αναφορικά με τα απολογιστικά μεγέθη των επενδύσεων -νέων και σε εξέλιξη- των αποσβέσεων και των 
λειτουργικών δαπανών του έτους 2013, προκειμένου αυτά να συνυπολογιστούν στο Απαιτούμενο Έσοδο 2015, η 
σχετική διαδικασία εκκαθάρισης μετατίθεται στο πλαίσιο έκδοσης της απόφασης για το Απαιτούμενο Έσοδο 
2016, εφ’ όσον τα στοιχεία αυτά υποβληθούν στη ΡΑΕ. 

Επειδή, βάσει όλων των ανωτέρω, η τιμή της συγκεκριμένης παραμέτρου είναι μηδενική. 

5. (Π 3 ) Έσοδα από Διασυνδετικά Δικαιώματα 

Επειδή, βάσει της υπ’ αριθ. 571/09.10.2014 απόφασης ΡΑΕ (σχετικό 27), ποσό 24.954.264,17 € χρησιμοποιείται για 
τη μείωση του Απαιτούμενου Εσόδου του Διαχειριστή για το έτος 2015. 

6. (Π 4 ) Έσοδα συμμετοχής στο Μηχανισμό Αντιστάθμισης μεταξύ Διαχειριστών Συστημάτων Μεταφοράς (ΙΤΟ) 
για τη συνιστώσα των υποδομών 

Επειδή, βάσει των στοιχείων που υπέβαλε ο ΑΔΜΗΕ (σχετικό 13), ποσό 592.205,31 €, που αφορά το εν λόγω 
έσοδο του ΑΔΜΗΕ για την περίοδο 2012 έως και 2014 (μέχρι και 31.07.2014), λαμβάνεται υπ’ όψη για την εν λόγω 
παράμετρο. 

7. (Π 5 ) Έσοδα από μη ρυθμιζόμενες δραστηριότητες 

Επειδή, δεν υπήρχαν στη διάθεση της ΡΑΕ στοιχεία αναφορικά με την παράμετρο αυτή, τόσο προϋπολογιστικά 
για το 2015 (είτε ως προς την εκτίμηση του μεγέθους του εσόδου για το έτος αυτό, είτε για την αναλογία των 
λειτουργικών δαπανών και απασχολούμενων κεφαλαίων των δραστηριοτήτων αυτών κατά την ίδια περίοδο), 
όσο και απολογιστικά για το 2013, για λόγους εκκαθάρισης σε σχέση με την εκτίμηση που συμπεριλήφθηκε στην 
απόφαση ΡΑΕ για το Απαιτούμενο Έσοδο για το έτος 2013 (σχετικό 7), κρίνεται εύλογο να ληφθεί ως εκτίμηση 
για το έτος 2015 το ποσό των 14.000.000 €, βάσει αντίστοιχης εκτίμησης που έγινε δεκτή στο πλαίσιο της υπ’ 
αριθμ. 195/2014 απόφασης ΡΑΕ. Η σχετική διαδικασία εκκαθάρισης για το έσοδο του 2013 μετατίθεται στο πλαίσιο 
έκδοσης της απόφασης για το Απαιτούμενο Έσοδο 2016, εφόσον τα στοιχεία αυτά υποβληθούν στη ΡΑΕ. 

Επειδή, βάσει όλων των ανωτέρω στοιχείων, οι τιμές των παραμέτρων του Απαιτούμενου Εσόδου του Διαχει¬ 
ριστή του ΕΣΜΗΕ για το 2015 συνοψίζονται στον παρακάτω πίνακα: 


Πίνακας 5 - Απαιτούμενο Έσοδο του Διαχειριστή 
του ΕΣΜΗΕ για το 2015 


€ 


(ΑΡΙ) Επιτρεπόμενο Έσοδο 

254.652.674 

(Κ) Κόστος Έργων με χρηματοδότηση τρίτων 

0 

(/77//ποανάκτηση (+) / Υπερανάκτηση (-) 

2.057 

(Π2) Εκκαθάριση αποσβέσεων, απόδοσης και λειτουργικών δαπανών 
προηγούμενων ετών 

0 

(Π3)Έσοδα από Διασυνδετικά Δικαιώματα 

-24.954.264 

(/74/Εσοδα συμμετοχής στον Μηχανισμό Αντιστάθμισης μεταξύ 
Διαχειριστών (ΙΤΟ) 

-592.205 

(Π5 )'Εσοδα από μη ρυθμιζόμενες δραστηριότητες 

-14.000.000 

Απαιτούμενο Έσοδο ΕΣΜΗΕ 2015 (ββ) 

215.108.262 

Αποφασίζει: 


Στο πλαίσιο των αρμοδιοτήτων της, κατά το άρθρο 140 παράγραφος 3 του Ν. 4001/2011 και το Κεφάλαιο 59 
του ΚΔΕΣΜΗΕ: 

1. Εγκρίνει το Επιτρεπόμενο Έσοδο για τη Ρυθμιστική Περίοδο 2015-2017, ως ακολούθως: 


Επιτρεπόμενο Έσοδο του Διαχειριστή του ΕΣΜΗΕ 2015-2017 ( 4 ) 

2015 

254.652.674 

2016 

250.200.946 

2017 

260.966.173 


2. Εγκρίνει ως Απαιτούμενο Έσοδο για το έτος 2015 το ποσό των 215.108.262 €. 
Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 9 Οκτωβρίου 2014 
Ο Πρόεδρος 
ΝΙΚΟΣ ΒΑΣΙΛΑΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίΡή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΤ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ςιι·) 


Ηλεκτρονική Διεύθυνση: ήίίρ://νννννν.β1.9Γ - β-ιτοΝ: ννβόπ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































